laion/Wikipedia-Exotic huggingface dataset:
אהרון אהרון

אהרון אהרון (נולד ב-8 במרץ 1954) הוא מהנדס ומנהל ישראלי, מנכ"ל רשות החדשנות לשעבר. לפני מינויו לתפקיד, היה המנכ"ל הראשון של אפל ישראל, וסגן נשיא טכנולוגיות חומרה בחברת אפל העולמית. אהרון גדל בשכונת קריית אליעזר בחיפה, בן להורים יוצאי יוון. אביו, יליד סלוניקי, עבד בנמל חיפה. אהרון למד בתיכון בסמ"ת ובשירותו הצבאי שימש כטכנאי ביחידה 8200. הוא בוגר הטכניון בהנדסת מחשבים ובעל תואר שני בהנדסת חשמל. אהרון מילא שורה של תפקידי ניהול בכירים בתחום ההיי-טק ובהם: סגן מנהל הפיתוח ב-IBM; מנכ"ל חברת החומרה "צורן ישראל"; מנכ"ל חברת סיברידג'; מנכ"ל ויו"ר חברת קמרו; ויושב ראש מועצת המנהלים של חברת דיסקרטיקס. במקביל, לימד אהרון בטכניון במשך כ-20 שנה. בשנים 2011–2017 היה המנכ"ל הראשון של "אפל ישראל". הוא הקים את מרכז הפיתוח של אפל בישראל, ולימים יצהיר כי מטרת העל שלו הייתה ליצור מרכז במחיר תחרותי, שבו משלמים שכר בסיס נמוך ב-25% מהמקובל בעמק הסיליקון .בהמשך מונה גם לתפקיד סגן-נשיא טכנולוגיות חומרה בחברת אפל העולמית. בשנת 2017 מונה אהרון לתפקיד מנכ"ל רשות החדשנות. במהלך כהונתו צוטט במספר כתבות בהתבטאויות נגד השכר הגבוה בהיי-טק. בין השאר, טען כי "זה לא בריא" שחברות כמו גוגל משלמות שכר גבוה, ושצריך ליצור עובדים שהם "אזרחים טובים" ואף פירש את הצהרתו: "ישראלי טוב והגון השומר על שכר נמוך".טען כי יכפיל את מספר העובדים בהייטק המשיך וטען כי יעצור את העלייה בשכר ההייטק. באוגוסט 2020 הודיע על התפטרותו מן התפקיד. במקומו מונה ב-2021 כמנכ"ל דרור בין. ב-2021 הקים את חברת הייעוץ C-perto, בה הוא משמש כמנכ"ל. ביוני 2023 קיבל את "מדליית בוגר הטכניון" בטקס שנערך ביום 14 ביוני 2023. אהרון נשוי לנחמה ואב לשלושה. הוא מתגורר בגילון. בית ספר בסמת החדש נחנך בקריה החינוכית מדעית-טכנולוגית- בוגרים מובילים אסף גלעד, אהרון אהרון: "אם תשלחו מייל לכל בכיר באפל - תקבלו תשובה", באתר כלכליסט, 25 באפריל 2013 אלירן רובין, אורה קורן, מנכ"ל אפל ישראל, אהרון אהרון, מונה לתפקיד מנכ"ל רשות החדשנות, באתר TheMarker‏, 26 בדצמבר 2016 רן פוני, מטה הקסמים של אהרון אהרון, באתר ישראל היום, 19 בספטמבר 2017 יעקב אילון‏, מנכ"ל הרשות לחדשנות: אחד הדברים החזקים בהייטק הישראלי הוא הרוח היזמית, באתר וואלה, 26 באפריל 2018 הגר רבט ומאיר אורבך, מנכ"ל רשות החדשנות: "ישראל לא צריכה עוד מרכזי מו"פ של ענקיות בינלאומיות", באתר כלכליסט, 26 בספטמבר 2018 טל שחף, ‏"ישראל בדרך להפסיד במרוץ הטכנולוגי": מנכ"ל רשות החדשנות מזהיר - ההייטק שלנו בסכנה, באתר גלובס, 8 בדצמבר 2018 רן פוני, "יש ירידה של שליש בביקושים במכירות בהייטק הישראלי. זו ירידה משמעותית", באתר ישראל היום, 9 ביולי 2020 אהרון אהרון, דף שער בספרייה הלאומית מאיר אורבך, "יש משהו מאוד לא בריא בשכר הגבוה שמשלמות בארץ גוגל, פייסבוק ואחרות", באתר כלכליסט, 28 במרץ 2018 מאיר אורבך, התוכנית: להכפיל מספר עובדי ההייטק כדי לצמצם פערי שכר, באתר כלכליסט, 2 באוקטובר 2017 גלי וינרב, ‏רשות החדשנות: "נעצור את עליית השכר של עובדי ההיי-טק", באתר גלובס, 2 באוקטובר 2017 מעריב אונליין, ‏מנכ"ל הרשות לחדשנות, אהרון אהרון, התפטר מתפקידו, באתר מעריב אונליין, 31 באוגוסט 2020 אתר חברת C-perto יובל מן, הטכניון העניק מדליה לג'וני סרוג'י, הישראלי הבכיר באפל, באתר ynet, 13 ביוני 2023
עונת 2017/2018 בליגת העל בכדורסל

עונת 2017/2018 בליגת העל בכדורסל הייתה העונה ה-64 של התחרות הארצית הבכירה לכדורסל בישראל והעונה ה-18 של ליגת העל. מספר הקבוצות היה 12. על ניצחון במשחק מוענקות שתי נקודות ונקודה בודדת מוענקת על הפסד. העונה הסתיימה בפיינל פור בניצחון של מכבי תל אביב בפעם ה-52 בתולדות המועדון ואחרי שלוש עונות שלא זכתה בתואר. עונה זו הופסקה עקב שביתה לפני המחזור ה-32 עקב שביתת שחקני הכדורסל הישראלים שמחו על אי שיתופם באופן מספק במשחקי הליגה, אך לאחר מרתון דיונים חזרה לפעילות. קבוצות ליגת העל   הפועל אילת מכבי חיפה הפועל גלבוע גליל בני הרצליה הפועל חולון הפועל ירושלים הפועל תל אביב מכבי תל אביב עירוני נס ציונה מכבי ראשון לציון עירוני נהריה מכבי אשדוד/באר טוביה ליגת העל בעונה זו כללה 12 קבוצות, 11 ששיחקו בליגה ב-2016/17, ועירוני נס ציונה שהעפילה בסיום העונה שעברה מהליגה הלאומית. בתחילת מאי 2018 התגלע סכסוך בין מנהלת ליגת העל בכדורסל לבין ארגון השחקנים בשל כוונת המנהלת להפסיק את החוק הרוסי כדי לאפשר לעלות למגרש יותר שחקנים ישראלים. השחקנים טענו כי החוק הרוסי שמגביל שיתוף זרים אינו בא לקראת השחקן הישראלי והם דרשו להמשיך את החוק שנתיים נוספות, כך שבעונת 2018/19 תשוחק הליגה במתכונת לפיה הקבוצות תוכלנה לרשום שישה זרים בטופס המשחק בכפוף לקנס כספי על הזר השישי. לאחר מכן מעונת 2019/20 תעבור הליגה למתווה השחקן הישראלי כשכל קבוצה תחויב להחזיק בין שבעה לשמונה שחקנים ישראלים, או שישה שחקנים ישראלים בכפוף לקנס. השחקנים דרשו כי שחקן ישראלי יוגדר כשחקן בוגר מחלקות הנוער בכדורסל הישראלי או שחקן מתאזרח שמילא את חובותיו השונים בישראל ובעל זיקה לכדורסל הישראלי, או שחקנים מתאזרחים שקיבלו אזרחות ישראלית. המנהלת סירבה לתנאים ולאחר שגם משא ומתן בתיווך משרד הספורט לא צלח, השחקנים לא הסכימו לחזור לשחק והמנהלת נאלצה להודיע על הפסקת הליגה. ברם, כבר למחרת הוכרז שהצדדים הגיעו להסכמה והליגה תחודש. 8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון, השלישי והחמישי (במידת הצורך). המדורגת נמוך יותר תארח את המשחק השני והרביעי (במידת הצורך). גביע המדינה בכדורסל 2017/2018 גביע ווינר בכדורסל 2017/2018 מידע מאתר מנהלת הליגה עמית קרקו, ‏המנהלת הכריזה: עונת הכדורסל הסתיימה, באתר ONE‏, 24 במאי 2018 הודעת המנהלת בסיום ישיבת הדירקטוריון, 24/05/2018 אפרת עמורבן, סופית: ליגת העל בכדורסל נסגרה, באתר ynet, 24 במאי 2018 אחרי השביתה: המועדים עד סיום עונת הכדורסל, באתר ONE‏, 25 במאי 2018
ליילנד היפו

ליילנד היפו (באנגלית: Leyland Hippo) היא משאית כבדה, הנעה 6x4, אשר יוצרה על ידי חברת "ליילנד" (שם מלא: "BritishLeylandMotor Corporation") הבריטית בין השנים 1931–1952. בשנת 1944 בתקופת מלחמת העולם השנייה, החל הצבא הבריטי להשתמש בדגמי "ליילנד היפו", 9092 סמ"ק, הנעה 6x4, משקל 10 טון. תא הנהג תוכנן ל-2 נוסעים + נהג. בגלל ההנעה 6x4, תיפקדו דגמי "ליילנד היפו" כרכבי שטח. Mk I Mk II Mk IIa ליילנד היפו, שנת 1935 ליילנד היפו, שנת 1935 ליילנד היפו, דגם 19H-FC, שנת 1952 ליילנד היפו (מכלית (משאית)) לוגו ליילנד היפו ליילנד קרוסר ליילנד 15/20 ליילנד טיטאן (B15) ליילנד היפו - תמונות (CCMV Classic Commercial Motor Vehicles | Leyland Hippo) מדיה וקבצים בנושא ליילנד היפו בוויקישיתוף ליילנד היפו (5:38 דקות), יו-טיוב ליילנד היפו (2:00 דקות), יו-טיוב אתר leylandsociety ליילנד היפו catalog/model ליילנד היפו במלחמת העולם השנייה The Encyclopedia of Weapons of World War II ליילנד היפו - Mk II (1944)
גלובוס פלידוס

גלובוס פלידוס (GP) הוא חלק מגרעיני הבסיס של המוח. הגלובוס פלידוס כולל שני חלקים, פנימי (GPi) וחיצוני (GPe). תפקיד הגלובוס פלידוס הוא לווסת את הקשב, כמו סינון משימות נבחרות מתוך משימות מתחרות ברגע נתון, וויסות של קצב המשימה. ה-GP הוא גרעין מהווה חלק ממסלול מעגלי שמתחיל ומסתיים בקורטקס המוטורי, ומתפצל לשני מסלולים: המסלול הישיר ל- GPi ולמסלול העקיף העובר דרך ה- GPe. כל סיב לאורך המסלול משמש ערוץ שמייצג משימה פוטנציאלית, כל ערוץ חולף דרך תאים שמהווים תחנות ביניים לצורך עיבוד המידע שמתקבל מהקורטקס. המסלול הישיר חולף דרך ארבע התחנות הבאות: קורטקס, סטריאטום, GPi, תלמוס, קורטקס. המסלול העקיף חולף דרך שבע התחנות הבאות: קורטקס, סטריאטום, GPe, הגרעין התת-תלמי, GPi, תלמוס, קורטקס. המסלול הישיר הוא מעורר תנועה בעיקרו. קיימים בו שלושה מצבים: הראשון, כשלא מתקבל מידע מהקורטקס, העירור הוא מינימלי. השני, כשהקורטקס שולח מידע העירור מתחזק באופן הבא. הקורטקס מעורר את הסטריאטום באמצעות גלטומט, הסטריאטום מעכב את ה-GPi באמצעות גאבא, ה-GPi מפסיק להפריש גאבא לתלמוס ולכן העיכוב של התלמוס יורד, ומאפשר לו לעורר את הקורטקס. השלישי, הקורטקס מפריש דופמין מהחומר השחור לסטריאטום, הדופמין מגביר את העירור על ה-GPi באמצעות היצמדות לקולטנים מסוג D1 בתאים שמוליכים ל-GPi. המסלול העקיף הוא בעיקרו מעכב תנועה. אולם יש בו שלושה מצבים שונים. הראשון, כשלא מגיע מידע מהקורטקס, אז הוא לא מעכב תנועה. כשמגיע מידע הוא מעכב תנועה בערוצים מהם מגיע המידע, באופן הבא: הקורטקס מעורר את הסטריאטום באמצעות גלוטמט, הסטריאטום מעכב את ה-GPe באמצעות גאבא, ה-GPe מפסיק להפריש גאבא שמעכב את הגרעין התת-תלמי, הגרעין התת-תלמי מעורר את ה-GP וה-GPi באמצעות גלוטמט, ה-GPi מעכב את התלמוס באמצעות גאבא, התלמוס לא מעורר את הקורטקס. השלישי, דופמין שמופרש מהחומר השחור לסטריאטום נצמד לקולטנים מסוג D2 שנמצאים בתאים המוליכים ל-GPe, הדופמין מעכב את הגאבא שמופרש מהסטריאטום ובכך מפחית בסופו של דבר את העיכוב על התלמוס. מדיה וקבצים בנושא גלובוס פלידוס בוויקישיתוף Binder, M. D., Hirokawa, N., Windhorst, U., & Hirsch, M. C. (2009). Encyclopedia of Neuroscience. Springer.
הנהר (סרט, 1984)

הנהר (באנגלית The River) הוא סרט דרמה אמריקאי משנת 1984 בבימויו של מרק ריידל עם מל גיבסון, סיסי ספייסק וסקוט גלן בתפקידים הראשיים. סיסי ספייסק הייתה מועמדת לפרס אוסקר לשחקנית הטובה ביותר, כן היה הסרט מועמד לפרס אוסקר על הצילום, המוזיקה והסאונד. כן זכה הסרט בפרס אוסקר להישגים מיוחדים על עריכת האפקטים הקוליים. טום גרבי (מל גיבסון) ואשתו מיי (סיסי ספייסק) הם חקלאים החיים בחווה חקלאית במזרח עמק טנסי ביחד עם בנם ובתם הקטנים. טום מגדל תירס ומנסה לקיים את חוות אבותיו למרות קשיים רבים. האזור נתון מדי פעם לשיטפונות מהנהר הסמוך הפוגעים בחווה ובמשק החי בה ולחלופין סובל מתקופות של יובש הפוגעות ביבול. הוא מנסה להשיג אשראי בבנק אבל נדחה. ברקע הצרות של טום ושאר החקלאים בעמק עומד ג'ו ווייד (סקוט גלן). הוא אדם עשיר בעל טחנת הקמח הגדולות בעמק המקדם תוכנית גרנדיוזית של פינוי כל החוות בעמק ויצירת אגם גדול עם סכר שיספק חשמל, מים ומקומות עבודה באזור וכן יעשיר אותו אישית. הוא מגייס לשם כך סנטור מקומי. לווייד יש השפעה רבה על הבנק המקומי ועל מחירי הגרעינים שהוא קונה מהחקלאים. הם נאלצים למכור לו במחירים נמוכים וגם לא מקבלים אשראי מהבנק. משפחות רבות מחליטות לקבל כסף מווייד ולפנות את חוותם אבל טום עקשן ומסרב לנטוש את אחוזת אבותיו מדורות רבים. המצב הכלכלי מידרדר וטום נאלץ לעזוב את החווה ולעבור לעבוד בבית חרושת ליציקות ברזל שפועליו בשביתה ובכך הוא נחשב שובר שביתה ופעם סופג מכות נמרצות מהפועלים השובתים. בתקופת היעדרותו של טום מנהלת מיי את המשק ונפצעת בעבודה. ווייד עוזר לה ומנסה לפתח אתה קשרים אך היא נשארת נאמנה לטום. לאחר שהשביתה מסתיימת חוזר טום לחווה אבל בצורת פוגעת ביבול ושליחו של ווייד מציע להם מחירי הפסד. לבסוף מתחילים שוב שיטפונות. טוס ומיי ביחד עם חקלאים נוספים בונים סוללה על גדת הנהר. ווייד מגייס אנשים בכסף ומורה להם להרוס את הסוללה. לפני כן הוא פונה שוב לחקלאים ומציע להם להתפנות בתשלום אך לא נענה. כאשר אחד ה"מגויסים" מתחיל להרוס את הסוללה יורה לעברו טום והוא נסוג. לבסוף מפוצץ אחד מאנשי ווייד את הסוללה. נוצר סדק גדול וזרם המים מתחיל לפרוץ לעבר החוות. טום יורה בצמיגי הג'יפ של ווייד ודחפור דוחף את הג'יפ לתוך הסדק ועוצר את השיטפון. ווייד המובס אומר שבקרוב יהיו עוד שיטפונות ויובש והוא יחזור. "הנהר", במסד הנתונים הקולנועיים IMDb (באנגלית) "הנהר", באתר נטפליקס "הנהר", באתר AllMovie (באנגלית) "הנהר", באתר Rotten Tomatoes (באנגלית) "הנהר", באתר Box Office Mojo (באנגלית) "הנהר", באתר אידיבי "הנהר", במסד הנתונים הקולנועיים KinoPoisk (ברוסית) קדימון לסרט הנהר, באתר יוטיוב
הפרלמנט של פקיסטן

הפרלמנט של פקיסטן (באורדו: مجلس شوریٰ پاکستان) הוא הפרלמנט הפדרלי העליון בפקיסטן. הפרלמנט הוא דו ביתי, ובתיו הם: הסנאט - הבית העליון, אשר מורכב מ-103 נציגים. האספה הלאומית - הבית התחתון אשר מורכב מ-342 נציגים. האספה נבחרת אחת לחמש שנים. בניין הפרלמנט ממוקם בבירת פקיסטן אסלאמאבאד, ובו פועלים שני הבתים. עד 1960 הפרלמנט היה ממוקם בקראצ'י. הפרלמנט הפקיסטני הוא הפרלמנט הראשון והיחיד בעולם שפועל לחלוטין על ידי אנרגיה סולארית הנוצרת בפרלמנט. התנועה הלאומית הפקיסטנית החלה לפעול בשנות ה-20 של המאה ה-20. בשנת 1947 פוצל הראג' הבריטי לשתי מדינות עצמאיות - הודו ההינדית ופקיסטן המוסלמית. באותה השנה נוסד הפרלמנט הפקיסטני אשר הכיל בתחילה כ-69 נציגים (ובהמשך גדל ל-79 נציגים). המושב הראשון של האספה המכוננת הראשונה של פקיסטן התקיים ב-10 באוגוסט של אותה השנה. משימתו הראשונה של הפרלמנט היה ניסוח החוקה. הטיוטה הסופית של החוקה הוכנה ב-1954. הטיוטה גרמה למשבר פוליטי בין האספה לראש הממשלה, משבר שגרם לפיזורה. האספה המכוננת השנייה של פקיסטן הוקמה ב-28 במאי 1955. באספה זו היו כ-80 נציגים שנבחרו על ידי הממשל המחוזי. אספה זו הצליחה בסופו של דבר לאשר את החוקה הראשונה של פקיסטן ב-29 בפברואר 1956 ונכנסה לתוקף כחודש לאחר מכן. לפי החוקה הראשונה, הפרלמנט היה חד-ביתי, ובו כ-310 נציגים. חוקה זו הצליחה להחזיק כ-3 שנים חוסר היציבות במדינה גרם בסופו של דבר ליצירת משטר צבאי בפקיסטן. בשנת 1960 התכנסה האספה המכוננת השלישית ברוואלפינדי ובה היו כ-156 חברים - מחציתם ממזרח המדינה ומחציתם מהמערב. אספה זו תכננה חוקה שבה המשטר יהיה פדרציה בעלת משטר נשיאותי. האספה קבעה כי אם נשיא פקיסטן יהיה ממערב המדינה, יו"ר הפרלמנט יהיה מהמזרח, ולהפך. אספה זו פעלה עד שנת 1969. הפרלמנט הפקיסטני במתכונתו הנוכחית הוקם ב-24 בדצמבר 1981 והתכנס כשבועיים לאחר מכן. ב-25 בפברואר 1985 נערכו הבחירות הראשונות לפרלמנט, על בסיס לא מפלגתי. הבחירות האחרונות לפרלמנט התקיימו בשנת 2013. מדיה וקבצים בנושא הפרלמנט של פקיסטן בוויקישיתוף The Parliament House, הסנאט של פקיסטן The National Assembly of Pakistan, האספה הלאומית של פקיסטן
ליילנד 15/20

ליילנד 15/20 (באנגלית: Leyland 15/20) היא מכונית בתצורת מסחרית ובתצורת מיניבוס, אשר יוצרה בבריטניה על ידי יצרנית המכוניות הבריטית "British Motor Corporation" בין השנים 1958-1962, ובהמשך על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בין השנים 1962–1968. דגם ה"ליילנד 15/20" יוצר בהודו על ידי חברת המכוניות ההודית "Standard Motor", בין השנים 1970–1980. Leyland 15 Leyland 20 מסחרית מיניבוס ליילנד פנתר ליילנד טיטאן (B15) ליילנד B21 ליילנד Sherpa ליילנד 8 ליילנד סוויפט ליילנד קוב CU ליילנד פנתר קוב ליילנד טייגר קוב ליילנד טייגר ליילנד 15/20 (Leyland 15-20 Cwt. and 2 Tonner Commercial Vehicles) מדיה וקבצים בנושא ליילנד 15/20 בוויקישיתוף אתר leylandsociety ליילנד 15/20 אתר simoncars
הסנאט של פקיסטן

הסנאט של פקיסטן (באורדו: ایوانِ بالا پاکستان) הוא הבית העליון בפרלמנט של פקיסטן. הסנאט כונס לראשונה בשנת 1973. בסנאט חברים כ-103 נציגים הנבחרים באופן שווה על ידי מחוזות פקיסטן. הסנאט מתכנס בבניין הפרלמנט שבבירת המדינה, אסלאמאבאד. לסנאט ישנן סמכויות חקיקה ייחודיות הכוללות חקיקת חוקים מסוימים. הבחירות לסנאט מתקיימות אחת לשלוש שנים לחצי מחבריו, כך שכל סנאטור מכהן כ-6 שנים. לפי החוקה, הסנאט בלתי ניתן לפיזור על ידי הנשיא או ראש הממשלה. מטרתו של הסנאט היא מתן ייצוג שווה לכל המחוזות, בשונה מהאספה הלאומית (הבית התחתון של הפרלמנט), שבה כמות הנציגים לכל מחוז משתנה בהתאם למספר תושביו. לפי החוקה, בסנאט חייבות להיות לפחות כ-17 סנאטוריות. כיום יש כ-18 נשים בסנאט. יושב ראש הסנאט הוא זה שמחליף את הנשיא במקרה שזה אינו יכול למלא את תפקידו, עד אשר נשיא חדש נבחר. מדיה וקבצים בנושא הסנאט של פקיסטן בוויקישיתוף אתר האינטרנט הרשמי של הסנאט של פקיסטן (באנגלית) ערך זה הוא קצרמר בנושא רשויות מחוקקות ובנושא פקיסטן. אתם מוזמנים לתרום לוויקיפדיה ולהרחיב אותו.
פיורנצו באבא בקאריס

פיורנצו באבא בקאריס (באיטלקית: Fiorenzo Bava Beccaris‏; 17 במרץ 1831 - 8 באפריל 1924) היה גנרל בצבא המלכותי האיטלקי, אשר נודע בעיקר בשל חלקו בדיכוי מהומות מילאנו. באבא בקאריס נולד ב-17 במרץ 1831 בפוסאנו שהשתייכה אז לממלכת סרדיניה. משפחתו הייתה משפחת אצולה עתיקה. ב-1898 התגייס לצבא המלכותי הסרדיני, ולחם בשירותיו במלחמת קרים, מלחמת אוסטריה-סרדיניה ומלחמת העצמאות האיטלקית השלישית. הוא מונה למנהל הכללי של הארטילריה בצבא, וכן פיקד על הקורפוסים השלישי והשביעי. במאי 1898 פרצו מהומות בעיר מילאנו כמחאה על מחירי המזון הגבוהים. ממשלת איטליה בראשותו של אנטוניו די רודיני הכריזה שהעיר נתונה במצור. באבא בקאריס נצטווה לדכא את המהומות, והוא עשה זאת ביד קשה: הוא הורה לחייליו לירות במפגינים ללא רחם, והשתמש בארטילריה כדי להפגיז אותם. לטענת ממשלת איטליה, כ-80 אזרחים נהרגו באירוע, אם כי האופוזיציה וכן כתבים זרים טענו שהמספר גבוה יותר. כמה מאות נפצעו. אומברטו הראשון, מלך איטליה החמיא לבאבא בקאריס על "ההגנה האמיצה של בית המלוכה", והעניק לו את הצלב הגדול של מסדר סבויה. בשל כך, רצח האנרכיסט גאטנו ברשי את המלך. באותה שנה פרש באבא בקאריס לצבא, וזמן קצר לאחר מכן נבחר לסנאט האיטלקי. ב-1914 הוא תמך בהתערבות איטליה במלחמת העולם הראשונה לצד מדינות ההסכמה. ב-1902 הוא פרש מהפוליטיקה, אולם ב-1922 המליץ לוויטוריו אמנואלה השלישי, מלך איטליה להעניק כוח לבניטו מוסוליני. הוא נפטר ברומא ב-8 באפריל 1924 בגיל 93. מדיה וקבצים בנושא פיורנצו באבא בקאריס בוויקישיתוף פיורנצו באבא בקאריס באתר הסנאט האיטלקי (באיטלקית) פיורנצו באבא בקאריס בארכיון האינטרנט שיר מחאה אנונימי על הטבח במילאנו (באיטלקית)
י.ח. דמרי בניה ופיתוח

י.ח. דמרי בניה ופיתוח בע"מ היא חברה העוסקת בתחום הנדל"ן היזמי למגורים ובנדל"ן מניב. י.ח. דמרי בניה ופיתוח נוסדה בשנת 1989 על ידי יגאל דמרי, ונחשבת לאחת מחברות הבנייה הגדולות בישראל בתחום הבנייה למגורים לפי נתוני Dun&Bradstreet. בשנת 2004 הונפקה החברה והפכה לציבורית וניירות הערך שלה נסחרים בבורסה לניירות ערך בתל אביב. ניירות הערך שהנפיקה החברה נכללים במדדי ת"א 90, ת"א 125, ת"א-נדל"ן ותל בונד. לחברה הסמכה לתקן ISO 9002 והיא מקימה את הפרויקטים שלה בעצמה. יש לה מחלקת ביצוע עצמאית שאחראית על ביצוע כל עבודות הבנייה, החל משלב הביסוס ועד לסיום הבנייה. מטה החברה נמצא בעיר נתיבות. בחברה מועסקים מעל 200 עובדים. בעל השליטה בחברה הוא יגאל דמרי. ביולי 2022 הוגש נגדו כתב אישום על תיאום מחירים במכרז "מחיר למשתכן" בנתיבות. אתר האינטרנט הרשמי של י.ח. דמרי בניה ופיתוח י.ח. דמרי בניה ופיתוח, ברשת החברתית פייסבוק י.ח. דמרי בניה ופיתוח, ברשת החברתית אינסטגרם י.ח. דמרי בניה ופיתוח, ברשת החברתית טיקטוק י.ח. דמרי בניה ופיתוח, באתר הבורסה לניירות ערך בתל אביב י.ח. דמרי בניה ופיתוח, באתר "מאיה" י.ח. דמרי בניה ופיתוח, באתר Crunchbase (באנגלית) Dun&Bradstreet 100 מניית החברה bizportal ערן אזרן, מקבלן שיפוצים למיליארדר: האם מכונת המזומנים של יגאל דמרי עומדת להיעצר?, באתר TheMarker‏, 12 ביולי 2018 שוקי שדה, הסיפור המדהים על משפחת דמרי: האב בן ה-88, הגיס פושט הרגל ויגאל המיליארדר, באתר TheMarker‏, 10 בספטמבר 2019 הדס מגן, ‏"לא התחתנתי עם כלום": הצצה למסע הקניות של יגאל דמרי, באתר גלובס, 31 במאי 2020 י.ח. דמרי בניה ופיתוח: נתונים כספיים באתר מאי"ה. אילן מוסנאים, חברת נדל"ן חדשה מצטרפת לבורסה: י.ח דמרי השלימה גיוס של 110 מיליון שקל לפי שווי של 204 מיליון שקל, באתר הארץ, 19 במאי 2004 תומר גנון, כתב אישום נגד יגאל דמרי: "תיאם מחירים במכרז מחיר למשתכן", באתר כלכליסט, 13 ביולי 2022
גבינה טבעונית

גבינה טבעונית היא מאכל דמוי גבינה על בסיס צמחים שאינו מכיל רכיבים מהחי. גבינה טבעונית לא מכילה לקטוז וכולסטרול, וניתן להכינה מסויה, קשיו, שקדים, שמרי בירה, שומשום, אורז, שמן קוקוס ועוד. הסיבות לצריכת גבינה טבעונית רבות, וביניהן: טבעונות, תזונה אגטריאנית (צמחונות ללא שימוש בחלב ומוצריו), סיבות בריאותיות, סיבות סביבתיות, סיבות דתיות, סיבות מוסריות, אלרגיה לחלב, אי-סבילות ללקטוז, העדפת טעם ועוד. גבינה טבעונית, כמו גבינה מחלב חיות, ניתנת להכנה כגבינה רכה, חצי קשה וקשה. חלב צמחי תחליף גבינה מדיה וקבצים בנושא גבינה טבעונית בוויקישיתוף 15 סוגים של גבינה טבעונית שאתם יכולים להכין בבית. דרור ינאי, גבינה צהובה מהצומח. "12 Vegan Cheese Recipes That Will Change Your Life". ChooseVeg.com (באנגלית). אורכב מ-המקור ב-2017-10-09. נבדק ב-2017-10-08. Vegan Cheese | Vegetarian Journal | Vegetarian Resource Group, www.vrg.org "Reasons to Stop Eating Dairy - Plant-Powered Kitchen". Plant-Powered Kitchen (באנגלית אמריקאית). 2012-12-31. נבדק ב-2017-10-08. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
האספה הלאומית של פקיסטן

האספה הלאומית של פקיסטן (באורדו: قومی اسمبلئ پاکستان) היא הבית התחתון של הפרלמנט של פקיסטן (הכולל גם את הסנאט של פקיסטן). האספה שוכנת יחד עם הסנאט בבירת פקיסטן, אסלאמאבאד. באספה חברים כ-342 נציגים, מתוכם 72 נבחרים במחוזות בשיטה הרובנית, וכ-70 מקומות נשמרים למיעוטים (10 מקומות) ולנשים (60 מקומות). נציגות זו מוקצית למפלגות על פי גודלן היחסי. על פי החוקה, ממשלה חייבת את תמיכת רוב חברי האספה, שהם 172 נציגים. הבחירות לאספה מתקיימות אחת ל-5 שנים, אלא אם ראש הממשלה והנשיא מפזרים אותה בהתאם לחוקה. לפי החוקה משנת 1973, תפקידי האספה הם חקיקה ופיקוח על הממשלה באמצעות וועדות שונות. אמנם האספה יכולה להתפזר לפי רצונו של ראש הממשלה והנשיא, אבל רק הפרלמנט הוא זה שיכול לשנות את החוקה, וגם להדיח את הנשיא. שני מהלכים אלו דורשים רוב של שני שלישי מכל אחד מהבתים. אזרח אינו יכול להיבחר לאספה במידה והוא לא יציב מבחינה נפשית, צעיר מגיל 18, בעל עבר פלילי, פושט רגל או בעל אזרחות כפולה. בנוסף על כך, אזרח "המתנגד לאידאולוגיה של פקיסטן" או לא תומך בשלמותה ייפסל ממועמדות. בישיבתה הראשונה האספה בוחרת את יושב הראש ואת סגנו. האספה חייבת להיפגש לפחות 90 יום בשנה במשך לפחות 3 מושבים (עד שנת 1973 מספר הימים עמד על כ-130). הנשיא הוא זה שקובע את מפגשי האספה ויכול לזמן אותה כשבועיים מראש. אמנם כל הצעת חוק חייבת להתקבל בשני הבתים על מנת להפוך לחוק, אבל לאספה יש כוח בלעדי על תקציב המדינה. כאשר הצעת חוק מתקבלת בבית אחד, היא מחויבת לעבור לדיון ולהצבעה בבית השני כעבור 90 יום. אם היא לא מועברת, הנשיא זכאי לזמן דיון מיוחד של שני הבתים. במצב חירום, הפרלמנט הוא זה שמנהל את המחוזות באופן ישיר. כיום המפלגה הגדולה ביותר באספה היא הליגה המוסלמית הפקיסטנית, אשר מונה מטעמה כ-189 נציגים באספה. הבחירות האחרונות התקיימו בשנת 2013. מדיה וקבצים בנושא האספה הלאומית של פקיסטן בוויקישיתוף אתר האינטרנט הרשמי של האספה הלאומית של פקיסטן (באנגלית) האספה הלאומית של פקיסטן, ברשת החברתית פייסבוק האספה הלאומית של פקיסטן, ברשת החברתית אקס (טוויטר) האספה הלאומית של פקיסטן, ברשת החברתית אינסטגרם
משפחת אדמס

האם התכוונתם ל... משפחת ג'ון אדמס – משפחה פוליטית אמריקאית משפחת אדמס (זיכיון) – משפחה בדיונית מצוירת משפחת אדמס - דמויות משפחת אדמס (סדרת טלוויזיה, 1964) – סדרת טלוויזיה משנת 1964 משפחת אדמס (סדרת טלוויזיה, 1973) – סדרת טלוויזיה משנת 1973 משפחת אדמס (סרט, 1991) – סרט קולנוע משנת 1991 החיים על פי משפחת אדמס – סרט המשך משנת 1993 משפחת אדמס (סדרת טלוויזיה, 1992) – סדרת טלוויזיה משנת 1992 משפחת אדמס (מחזמר) – מחזמר משנת 2010 משפחת אדמס (סרט, 2019) – סרט אנימציה ממוחשבת שיצא בשנת 2019
רוד לוברס

רודולף פרנסיסקוס מארי "רוד" לוברס (בהולנדית: Rudolphus Franciscus Marie "Ruud" Lubbers ; ‏7 במאי 1939 – 14 בפברואר 2018) היה פוליטיקאי ודיפלומט הולנדי אשר כיהן כראש ממשלת הולנד בשנים 1982–1994. לוברס נולד ב-7 במאי 1939 ברוטרדם שבדרום הולנד. הוא למד כלכלה באוניברסיטה המקומית והיה תלמידו של חתן פרס נובל לכלכלה יאן טינברגן. הוא תכנן קריירה אקדמית, אך נאלץ להתחיל לעבוד על מנת לסייע למשפחתו. בשנים 1963–1973 עבד לוברס כאיש עסקים. ב-1973 התבקש לכהן כשר הכלכלה בממשלתו החדשה של יופ דן אויל. ב-1977 נבחר לראשונה לבית הנבחרים. הוא כיהן בבית הנבחרים עד 1982. הוא כיהן כחבר פרלמנט עוד פעמיים לכהונות קצרות; בשנת 1986 ובשנת 1989. בתקופה זו גם הוביל לוברס את המפלגה הנוצרית-דמוקרטית בפרלמנט. בשנת 1982 הכריז ראש הממשלה המכהן, דריס ואן אכט, על פרישה מהתפקיד, ולוברס נבחר להחליפו ב-25 באוקטובר באותה שנה. כשנכנס לכהונתו היה לוברס ראש הממשלה הצעיר ביותר בתולדות הולנד - בן 43. ממשלתו הראשונה הוקמה בשיתוף מפלגת העם למען חופש ודמוקרטיה. לוברס נבחר שוב לתפקידו בבחירות שהתקיימו ב-1986, והוא המשיך את שותפותו עם מפלגת העם. ב-1989 הקים ממשלה יחד עם מפלגת העבודה. בשנת 1994 התפטר מתפקידו ועזב את הפוליטיקה. ממשלתו של לוברס השקיעה רבות בשיקום הכלכלה ההולנדית מהמיתון הכלכלי תוך עידוד קיימות, הקטנת ההוצאות הציבוריות, הפרטות ענק וצמצום הגירעון התקציבי. הוא נחשב על ידי רבים לממשיכה האידאולוגי של ראש ממשלת בריטניה מרגרט תאצ'ר. סיסמת הבחירות שלו הייתה "יותר שוק, פחות ממשלה" לאחר עזיבתו, עבד לוברס כפרופסור אורח באוניברסיטת הרווארד. הוא היה גם מועמד לראשות נאט"ו, אך לא נכנס לתפקיד בעקבות וטו של ארצות הברית. לוברס היה גם פעיל מאוד בתחום איכות הסביבה והשתתף בפסגת כדור הארץ. בשנת 2001 מונה על ידי מזכ"ל האו"ם קופי אנאן לעמוד בראש נציבות האו"ם לפליטים. הוא החזיק בתפקיד זה עד שנת 2005. בשנת 2004 התלוננה נגדו אחת העובדות בנציבות בטענה שהטריד אותה מינית. לוברס הכחיש כל קשר לכך. כתוצאה מפרשה זו (אשר גרמה לחקירה פנימית של האו"ם) הוא התפטר מתפקידו. לאחר מכן פרש מפעילות ציבורית באופן סופי. לאחר פרישתו, עבד לוברס כמשקיף בארגונים רבים, בהם הקרן העולמית לשימור חיות הבר. בשנת 1993 קיבל אות כבוד מאוניברסיטת ג'ורג'טאון. נפטר ברוטרדם ב-14 בפברואר 2018. מדיה וקבצים בנושא רוד לוברס בוויקישיתוף
אליפות אירופה בכדורסל 1973

אליפות אירופה בכדורסל 1973 הידועה גם בשם יורובאסקט 1973 היא האליפות ה-18 שנערכה על ידי פיב"א אירופה. הטורניר נערך בברצלונה (בית א' ומשחקי הגמר) ובדאלונה (בית ב') ספרד. באליפות זו הסתיים רצף של שמונה זכיות באליפות של נבחרת ברית המועצות. בפעם הראשונה בתולדותיה יוגוסלביה זכתה באליפות. 8 קבוצות העפילו ישירות למשחקי האליפות. יתר הקבוצות (ישראל, צרפת, יוון וטורקיה העפילו משלב המוקדם. 12 הנבחרות הוגרלו לשני בתים בני 6 נבחרות כל אחד. שתי הראשונות מכל בית העפילו לחצי הגמר. מאמן - אברהם חמו יוגוסלביה יוגוסלביה ספרד 1939 ספרד ברית המועצות צ'כוסלובקיה צ'כוסלובקיה איטליה איטליה בולגריה (1967–1971) בולגריה ישראל ישראל טורקיה טורקיה רומניה (1965-1989) רומניה צרפת צרפת יוון יוון פולין פולין פירוט התוצאות באתר פיב"א אירופה נתונים מאתר לינגואספורט